# August Horislav Krčméry

### Z Wikipédie

August Horislav Krčméry
evanjelický kňaz, náboženský publicista, kultúrno-osvetový pracovník
Narodenie | 1. november 1822 Horná Mičiná
Úmrtie | 9. marec 1891 Badín
Pozri aj Biografický portál

August Horislav Krčméry (* 1. november 1822, Horná Mičiná - † 9. marec 1891, Badín) bol evanjelický kňaz, náboženský publicista, kultúrno-osvetový pracovník. Pseudonym: A. Pohronský

## [úprava] Rodina

- otec Jozef Kuzmány
- brat Eugen Krčméry

## [úprava] Životopis

Študoval na gymnáziu v Banskej Bystrici a v Gemeri, 1836-1838 na lýceu v Banskej Štiavnici, od 1838 v Bratislave, 1844 skončil teológiu vo Wittenbergu. Spočiatku vychovávateľ, 1844-1847 evanjelický kaplán v Tisovci, od 1848 vo Vrbici u -> M.M. Hodžu, neskôr farár v Liptovskom Mikuláši, 1855-1874 farár v Hronseku, od 1874 v Badíne. V časopisoch Slov. pohľady, Sokol, Pešťbudínske vedomosti a i. uverejňoval ľudovýchovné a cirk. články, národopisné príspevky, správy o kultúrnom živote. S J. Kadavým vydal kalendár Živena, redigoval Hlahol, hudobnú príl. Sokola. Znalec slov. ľudovej piesne, vyzýval hudobníkov k zbieraniu a upravovaniu ľud. piesní. Ako skladateľ zhudobnil texty viacerých slov. obrodeneckých básnikov z kt. najlepšou je Hojže bože; -> J.L. Bella ju upravil pre mužský zbor. S bratom -> E. Krčmérym zostavil a vydal Slovenský spoločenský spevník (1871), do Kadavého zbierky Slovenských spevov (1880-1881) prispel 53 a do -> Chrastekovho Sborníka slov. národných piesní (1870) 17 ľud. piesňami. Jeho piesne zohrali významnú úlohu v národnouvedomovacom procese najmä v odbobí zvyšeného národnostného útlaku. Autor menších klavírnych skladieb spoločenského charakteru.

## [úprava] Literatúra

- Slovenský biografický slovník

## [úprava] Externé odkazy

- OSUD VKMK Zdroj, z ktorého pôvodne čerpal tento článok.

Tento článok zo systému OSUD potrebuje upraviť, pridať interwiki a kategórie. Po jeho úprave prosím odstráňte šablónu {{Osud na úpravu}}.

Zdroj: "http://sk.wikipedia.org../../../a/u/g/August_Horislav_Kr%C4%8Dm%C3%A9ry_c264.html"

Kategórie: Zdroj OSUD VKMK | OSUD na úpravu | Narodenia v 1822 | Úmrtia v 1891 | Články bez interwiki

##### Views

- Stránka
- Diskusia
- Aktuálna verzia

##### Hľadaj